OpenLLM-France/wikimedia huggingface dataset:
# Marcus (Iowa)

Marcus és una població dels Estats Units a l'estat d'Iowa. Segons el cens del 2000 tenia 1.139 habitants.

## Demografia

Segons el cens del 2000, Marcus tenia 1.139 habitants, 477 habitatges, i 300 famílies. La densitat de població era de 254,2 habitants/km².
Dels 477 habitatges en un 26,4% hi vivien nens de menys de 18 anys, en un 55,3% hi vivien parelles casades, en un 5,2% dones solteres, i en un 36,9% no eren unitats familiars. En el 33,8% dels habitatges hi vivien persones soles el 23,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,94.
Per edats la població es repartia de la següent manera: un 22,7% tenia menys de 18 anys, un 5,7% entre 18 i 24, un 23,2% entre 25 i 44, un 19,8% de 45 a 60 i un 28,7% 65 anys o més.
L'edat mediana era de 44 anys. Per cada 100 dones de 18 o més anys hi havia 83,9 homes.
La renda mediana per habitatge era de 37.604 $ i la renda mediana per família de 45.500 $. Els homes tenien una renda mediana de 31.250 $ mentre que les dones 19.167 $. La renda per capita de la població era de 19.381 $. Entorn del 6,4% de les famílies i el 7,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Marcus». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Marcus». American Fact Finder. Oficina del Cens dels Estats Units, 12-01-2010.
# Marcus Coates

Marcus Coates (Londres 1968) artista que empra múltiples medis artístics (instal·lacions de rendiment, so i vídeo, fotografia i escultura) per explorar les relacions dels humans amb l'entorn natural.
Està especialment interessant en les formes en què els éssers humans consideren i es relacionen amb altres espècies, com a medi d'investigar la forma en que ens veiem. S'interessa per “ser animal: el que constitueix la consciència animal i pot prendre, i com es relaciona de diverses maneres amb l'ésser humà.
Les seves obres principals inclouen Dawn Chorus (2007), en la que els humans semblen imitar els ocells cantors i Journey to the Lower World (2004).
Va fer un viatge a les illes Galápagos que li va proporcionar una gran quantitat de material i inspiració, es va involucrar activament amb el que va trobar. Es va implicar activament amb tot el que es va trobar, improvisant estranyes i incisives obres sobre el terreny. A Galapagos Fashion (2008) va parodiar el vistós atractiu de la fauna de les illes quan es presenta de forma convencional en les revistes sobre natura, llibres de saló o fulletons turístics.
Es va disfressar de dona amb un vestit de color rosa brillant i d'aquesta manera va posar entre les emblemàtiques tortugues gegants, com si competís amb elles per atraure la seva atenció.
Human Report (2008) és un dels seus treballs més coneguts en el qual adopta la forma de documental però invertint la situació enviant un mascarell camablau (en aquest cas es tractava d'ell mateix vestit amb una disfressa feta de cartró) com a reporter, per a un informe sobre el comportament dels éssers humans. La pel·lícula resultant d'aquesta investigació va ser presentada a la televisió de les Galápagos, i les notícies que informaven sobre la creació d'aquest reportatge es van incorporar al mateix temps, al vídeo final de Coates.
El 2010 va exposar Dawn Chorus a l'Espai 13 de la Fundació Joan Miró dins el cicle So implícit comissariat per Tres. Per a la inauguració va presentar la performance sonora The Denominator.

## Referències

* ↑ Segade, Manuel. Haver fet un lloc on els artistes tinguin dret a equivocar-se. Històries de l'Espai 10 i l'Espai 13 de la Fundació Joan Miró. Barcelona: Fundació Joan Miró, 2014. ISBN 978-84-941239-8-6 [Consulta: 25 abril 2014]. Permís de reutilització CC-BY-SA 3.0 via OTRS

## Bibliografia

* http://www.artistsvisitgalapagos.com/artists/marcus-coates.aspx Arxivat 2015-03-11 a Wayback Machine.
* http://www.fundaciomiro-bcn.org/exposicio.php?idioma=6&exposicio=3046&titulo=Dawn%20Chorus
# Margalida Crespí Jaume

Margalida Crespí Jaume (Palma,15 d'agost de 1990) és una nedadora sincronitzada mallorquina del Club Natació Mediterrània.
El desembre del 2008 aconseguí la medalla d'or al III Torneig Mundial FINA i ja havia estat subcampiona d'Espanya júnior en la modalitat d'individual en rutina lliure l'abril del 2008. Fou convocada pels mundials gràcies a la seva primera posició en la modalitat individual als campionats estatals celebrats a Barcelona.
Les seves fites més importants les aconseguí al Campionat del Món de natació del juliol de 2009: obtingué dues medalles de plata i una medalla d'or. Aconseguí la medalla de plata en la modalitat d'exercici tècnic d'equips el 19 de juliol. L'equip estava format per la mateixa Margalida Crespí i per Ona Carbonell, Raquel Corral, Andrea Fuentes, Thais Henríquez, Paula Klamburg, Irina Rodríguez i Cristina Salvador. El 22 de juliol aconseguí la medalla d'or en la modalitat de rutina lliure combinada amb una coreografia basada en la cançó "Stairway to Heaven" de Led Zeppelin. L'equip estava format, a part de Margalida Crespí, per Gemma Mengual, Alba Cabello, Ona Carbonell, Raquel Corral, Andrea Fuentes, Thais Henríquez, Paula Klamburg, Gisela Morón i Irina Rodríguez. El 25 de juliol aconseguí la segona medalla de plata, en la modalitat per equips en estil lliure. En aquesta ocasió, a part de Margalida, l'equip estava format per Gemma Mengual, Ona Carbonell, Raquel Corral, Andrea Fuentes, Thais Henriquez, Paula Klamburg i Irina Rodríguez.
Als 21 anys participà en els Jocs Olímpics d'Estiu de 2012 celebrats a Londres (Anglaterra), on va guanyar la medalla de bronze en la prova per equips.
Al 2013, després de la retirada d'Andrea Fuentes, s'incorporà a formar parella amb Ona Carbonell. Va participar en el Mundial de Natació de Barcelona 2013, on guanyà una medalla de plata i dues de bronze a la categoria de combo i duo tècnic respectivament.
El 2014 deixà l'alta competició per incorporar-se al Cirque du Soleil.

## Referències

* ↑ Federació Espanyola de Natació Arxivat 2009-04-07 a Wayback Machine. (castellà)
* ↑ Federació Espanyola de Natació Arxivat 2016-03-03 a Wayback Machine. (castellà)
* ↑ «Marga Crespí, la nueva figura del dúo de sincro» (en castellà). Cronómetro deportivo, 06-02-2013. Arxivat de l'original el 2020-06-19. [Consulta: 18 juny 2020].
* ↑ Diario de Mallorca, 08-12-2008 (castellà)
* ↑ Diario de Mallorca 13-04-2008 (castellà)
* ↑ Diario de Mallorca 11-07-2009 (castellà)
* ↑ Diario de Mallorca, 29-07-2009 Arxivat 2009-08-06 a Wayback Machine. (castellà)
* ↑ Diario de Mallorca, 20-07-2009 (castellà)
* ↑ Diario de Mallorca, 23-07-2009 Arxivat 2009-07-27 a Wayback Machine. (castellà)
* ↑ Web dels Campionats (anglès)
* ↑ Resultats oficials Arxivat 2009-08-06 a Wayback Machine. (castellà) PDF
* ↑ Diario de Mallorca 26-07-2009 (castellà)
* ↑ «Marga Crespí: "El cambio fue precipitado, pero el reto es apasionante» (en castellà). Mundo Deportivo, 18-07-2013. [Consulta: 18 juny 2020].
* ↑ Bartolomé, Sílvia. «Marga Crespí, adiós a la sincronizada para unirse al Circo del Sol» (en castellà). WangConnection, 14-10-2014. [Consulta: 18 juny 2020].
# Maria Anna de Baden-Baden

Maria Anna de Baden-Baden —en alemany Maria Anna Wilhelmine von Baden-Baden— (Baden-Baden, Alemanya, 8 de setembre de 1655 - Eger, 22 d'agost de 1702) era una noble alemanya filla de Guillem de Baden-Baden (1593 - 1677) i de Maria Magdalena d'Oettingen (1619 - 1688). El 17 de juliol de 1680 es casà amb Ferran August de Lobkowicz (1655 - 1715), fill de Francesc Eusebi de Lobkowicz (1609 - 1677) i d'Augusta Sofia de Sulzbach (1624 - 1682). D'aquest matrimoni en nasqueren:
* Josep Antoni (1681 - 1717).
* Elionor (1682 - 1741), casada amb el príncep Francesc de Schwarzenberg (1680 - 1732).
* Lluïsa Anna (1683 - 1750), casada amb el príncep Anselm Francesc de Thurn i Taxis (1681 - 1739).
* Ferran (1685 - 1727).
* Jiri Cristià (1686 - 1755), casat amb Carolina de Valdstein (1702 - 1780).
* Hedwiga (1688 - 1689).
* Augusta (1690 - 1692).
* Carles (1692 - 1700).
* Leopold (1694-?).
* Maria (1696-?).
* Elionor (1698-?).

## Enllaços externs

* familypedia.wikia.com
* awt.ancestrylibrary.com
# Mandeville

«Mandeville» té aquests significats:
* Mandeville (Geòrgia), jaciment arqueològic al comtat de Clay, al sud-oest de Geòrgia als Estats Units
* Mandeville (Eure), municipi francès al departament de l'Eure
* Mandeville (Louisiana) població dels Estats Units a l'estat de Louisiana
* Mandeville-en-Bessin, municipi francès al departament de Calvados
* Bernard Mandeville o Bernard de Mandeville (Rotterdam, Països Baixos, 1670– Hackney, Anglaterra, 1733), filòsof, metge, economista, polític i escriptor satíric
* Gaston Mandeville (1956, Drummondville - 1997, Mont-real), compositor i cantant quebequès
* John Mandeville (Saint Albans, 1300 - 1372), escriptor
# Maniquí caranegre

El maniquí caranegre (Lonchura molucca) és un ocell de la família dels estríldids (Estrildidae).

## Hàbitat i distribució

Habita praderies i camps d'arròs de les terres baixes de Wallacea, a Sulawesi i algunes illes properes, illes al Mar de Flores, Illes Petites de la Sonda i Moluques.

## Referències

* ↑ «Maniquí caranegre». Cercaterm. TERMCAT, Centre de Terminologia. Rev. 20/01/2022(català)
# Marxa en mi bemoll major

La Marxa en mi bemoll major per a piano a quatre mans data de 1879 i és la darrera composició de Clara Schumann. Va ser composta en pocs dies en ocasió de les noces d'or de Julius i Pauline Hübner.
Va usar per al primer trio el tema de Robert Schumann Großvater und Großmutter (Avi i Àvia):
"En contrast amb el primer trio on el mode tranquil dels avis envoltats pels seus infants és expressat encantadorament en la música, pel segon trio he tingut el sentiment d'un nostàlgic enyorament de la felicitat del passat, de l'amor de joventut, quan recordava la melodia de Manfred, la qual, com si estigués profundament gravada al meu cor, em venia al cap més sovint que qualsevol altra melodia".

## Enllaços externs

* La Marxa en Mi bemoll Major a Youtube
# Marietta (Minnesota)

Marietta és una població dels Estats Units a l'estat de Minnesota. Segons el cens del 2000 tenia 174 habitants.

## Demografia

Segons el cens del 2000, Marietta tenia 174 habitants, 86 habitatges, i 47 famílies. La densitat de població era de 172,3 habitants per km².
Dels 86 habitatges en un 19,8% hi vivien nens de menys de 18 anys, en un 45,3% hi vivien parelles casades, en un 8,1% dones solteres, i en un 45,3% no eren unitats familiars. En el 44,2% dels habitatges hi vivien persones soles el 25,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,02 i el nombre mitjà de persones que vivien en cada família era de 2,83.
Per edats la població es repartia de la següent manera: un 20,7% tenia menys de 18 anys, un 6,3% entre 18 i 24, un 21,8% entre 25 i 44, un 21,8% de 45 a 60 i un 29,3% 65 anys o més.
L'edat mediana era de 46 anys. Per cada 100 dones de 18 o més anys hi havia 89 homes.
La renda mediana per habitatge era de 16.923 $ i la renda mediana per família de 26.875 $. Els homes tenien una renda mediana de 21.875 $ mentre que les dones 15.625 $. La renda per capita de la població era de 12.688 $. Entorn del 14,6% de les famílies i el 21,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Marietta». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Marietta». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Mauricio Isla

Mauricio Aníbal Isla Isla (nascut a Buin, Xile el 12 de juny de 1988) és un futbolista xilè. Juga de defensa lateral i migcampista.

## Referències

Mauricio Isla amb Xile - Caixes de navegació :
Selecció de futbol de Xile – Copa del Món de futbol 2010
1 Bravo •
2 Fuentes •
3 Ponce •
4 Isla •
5 Contreras •
6 Carmona •
7 Sánchez •
8 Vidal •
9 Suazo •
10 Valdívia •
11 González •
12 Pinto •
13 Estrada •
14 Fernández •
15 Beausejour •
16 Orellana •
17 Medel •
18 Jara •
19 Fierro •
20 Millar •
21 Tello •
22 Paredes •
23 Marín •
Seleccionador: Bielsa
Selecció de futbol de Xile – Copa Amèrica de futbol 2011
1 Bravo •
2 Silva •
3 Ponce •
4 Isla •
5 Contreras •
6 Carmona •
7 Sánchez •
8 Vidal •
9 Suazo •
10 Valdivia •
11 Jiménez •
12 Pinto •
13 Estrada •
14 Fernández •
15 Beausejour •
16 Fierro •
17 Medel •
18 Jara •
19 Muñoz •
20 Millar •
21 Gutiérrez •
22 Paredes •
23 Garcés •
Seleccionador: Borghi
Selecció de futbol de Xile – Copa del Món de futbol 2014
1 Bravo  •
2 Mena •
3 Albornoz •
4 Isla •
5 Silva •
6 Carmona •
7 Sánchez •
8 Vidal •
9 Pinilla •
10 Valdívia •
11 Vargas •
12 Toselli •
13 Rojas •
14 Orellana •
15 Beausejour •
16 Gutiérrez •
17 Medel •
18 Jara •
19 Fuenzalida •
20 Aránguiz •
21 Díaz •
22 Paredes •
23 Herrera •
Seleccionador: Sampaoli :
# Mariinskita

La mariinskita és un mineral de la classe dels òxids. Rep el nom del dipòsit de Mariinskoe, a Rússia, la seva localitat tipus.

## Característiques

La mariinskita és un òxid de fórmula química BeCr₂O₄. Va ser aprovada com a espècie vàlida per l'Associació Mineralògica Internacional l'any 2011, sent publicada per primera vegada el 2013. Cristal·litza en el sistema ortoròmbic. La seva duresa a l'escala de Mohs és 8,5. És l'anàleg amb cromi dominant del crisoberil.
Segons la classificació de Nickel-Strunz, la mariinskita hauria de pertànyer a "04.BA: Òxids amb proporció Metall:Oxigen = 3:4 i similars, amb cations de mida petita i mitja» juntament amb el crisoberil i la manganostibita.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 4159/1.

## Formació i jaciments

Va ser descoberta al dipòsit de Mariinskoe, situat dins l'àrea d'Izumrudnye Kopi, a Malyshevo (óblast de Sverdlovsk, Rússia), on es troba en forma de grans anèdrics fins. També ha estat descrita al dipòsit de Bazhenovsk, a la localitat d'Asbest, també a l'óblast de Sverdlovsk, i a Malmyzh, al krai de Khabàrovsk. Aquests tres indrets, tots ells a Rússia, són els únics de tot el planeta on ha estat descrita aquesta espècie mineral.

## Referències

* ↑ «Mariinskite» (en anglès). Mindat. [Consulta: 6 desembre 2021].
# Marià Perelló i Fiol

Marià Perelló i Fiol (Barcelona, 1885 o 1886 - Barcelona, 26 de novembre de 1960) fou un violinista català.

## Biografia

Fou fill de Joan Perelló i Bonet i de Joana Fiol. El seus avis paterns foren l'ebenista Marià Perelló i Montaner (1798-1880), que va néixer a l'illa de Mallorca fill de mallorquins, i Paula Bonet i Juncosa (1823-1880) de Cornudella de Montsant i pares de la mateixa població. El pare, Joan Perelló i Bonet, fou un comerciant que va arribar a ser Corredor Reial del Comerç de Barcelona i membre de la junta del Casino Mercantil.
Inicià els seus estudis amb el mestre Bonaventura Pla debutant el 1901 en un concert organitzat per la Societat Filharmònica de Barcelona. Més tard es desplaçà a Brussel·les, on amplia estudis sota la direcció del mestre Mathieu Crickboom. Es dedicà preferentment a la música de cambra i el 1908 fundà un quartet que actuà amb força èxit. Prengué part en el Quintet Granados i fou un dels creadors de la Lliga d'Associació de Música de Catalunya i de l'Associació de la Música de Cambra, i junt a Ricard Vives i Joaquim Pere Marés fundà el Trio Barcelona.
Va compondre unes Impressions per a trio i donà multitud de concerts arreu d'Espanya i en els grans escenaris musicals europeus.
Va morir a Barcelona a finals de novembre de 1960.

## Referències

* 1 2 «Necrológicas». La Vanguardia, 27-11-1960, pàg. 32.
* ↑ Dades de la defunció de Marià Perelló i Montaner del Registre de Defuncions de l'Ajuntament de Barcelona, any 1880, número de registre 2817.
* ↑ Dades de Paula Bonet i Juncosa del Registre de Defuncions de l'Ajuntament de Barcelona, any 1880, número de registre 2130.

## Bibliografia

* Edita SARPE, Gran Enciclopedia de la Música Clásica, vol. III, pàg. 1068. (ISBN 84-7291-226-4)
# Mbarek Ould Habib Allah

L'imam Mbarek Ould Habib Allah (+ 1668) fou el quart imam amazic a Mauritània. Va succeir per elecció a Qadi Othman i va governar uns tres anys (1665- 1668).
A l'assemblea de notables que va seguir a la mort de l'imam Qadi Othman fou escollit Mbarek ben Habib Allah mentre al camp de batalla les tropes elegien al militar Al Fadel ben al-Kouri. Ibrahim ben al-Kouri, germà d'al-Fadel es va dirigir a l'exèrcit i li va demanar de desistir de la seva elecció i al-Fadel va consentir però va abandonar als Zenouïa i es va passar als merafra, el que fou un exemple dramàtic per molts dins l'imamat.
Mokhtar va quedar doncs com únic imam. Era un home guapo, pietós i amb "sovoir faire"; era d'origen Ould Diman i derivava de l'ancestre de la següent manera: el seu pare pare Habib Allah era fill d'Al-Falli, fill de Baba Ahmed, fill de Iakouben Allah, fill d'Atjfagha Diman, fill de Yakub, fill d'Atjfagha Mussa, fill de Mohandi Amrar, l'ancestre dels Oulad Diman.
Amb 400 guerrers va marxar contra els merafra als que va atacar a Oglat al-Arch, a 15 kilòmetres al nord de Noualal, prop de Faye. Els marafres, més nombrosos, els van rodejar, però van rebre reforços i van poder trencar el setge i finalment el combat va quedar indecís.
Algunes desercions més al camp berber van aconsellar als merfra o hassànides a reprendre l'ofensiva; van reunir totes les seves forces i les dels seus tributaris i aliats i van marxar contra Imam Mbarek. Aquest estava als pous de Tin Djemaren prop de la mar i a l'oest de Mederdra. La batalla fou una victòria dels merafres. L'imam va morir lluitant; també van morir els seus dos fills i un grapat de cadis i notables. El nou imam fou Munir al-Din.

## Referències

* L'Émirat des Trarzas per Paul Marty, 1882-1938
# Maysoun Douas Maadi

Maysoun Douas Maadi (Granada, c. 1982-83) és una física, emprenedora i política, regidora a l'Ajuntament de Madrid des de 2019 dins del grup municipal de Més Madrid.
Nascuda a Granada, filla de dos estudiants marroquins que es van conèixer a la ciutat andalusa (el seu pare va acabar treballant com a professor de matemàtiques a Madrid i es va dedicar també a la integració dels menors musulmans), es va doctorar en Física per la Universitat Autònoma de Madrid (UAM), amb la lectura el 2013 d'Estudio numérico de la propagación de la luz a través de agua nanoconfinada, una tesi doctoral dirigida per Manuel Ignacio Marqués Ponce i Pedro Amalio Serena Domingo.
Fundadora d'Excellenting, una plataforma digital creada per posar en contacte a científics amb inversors, va treballar també com a relacions públiques a La N@ve de Villaverde, un espai municipal a Madrid dedicat a l'organització d'activitats relacionades amb les start-ups i la innovació. Musulmana i feminista, va participar també en Horizon 2020 i a la fundació internacional Al Sharq Youth, dedicada a l'empoderament dels joves.
Es va presentar al número 12 de la llista de Més Madrid per a les eleccions municipals de maig 2019 a Madrid encapçalada per Manuela Carmena. Va ser elegida regidora de l'Ajuntament de Madrid.

## Referències

* 1 2 3 Peinado, Fernando «El debut de Maysoun Douas, la primera candidata musulmana a concejal en Madrid» (en castellà). El País [Madrid], 06-04-2019. ISSN: 1134-6582.
* ↑ Maadi, Maysoun Douas. «Estudio numérico de la propagación de la luz a través de agua nanoconfinada: Maysoun Douas Maadi ; directores Miguel I. Marqués, Pedro A. Serena». Universitat Autónoma de Madrid, 2013.
* ↑ «Carmena incorpora a la física Maysoun Douas a su lista» (en castellà). El Mundo, 28-02-2019. [Consulta: 11 desembre 2019].
* ↑ «Carmena ficha a la doctora en física Maysoun Douas y Errejón, al investigador Héctor Tejero» (en castellà). Madridiario. [Consulta: 11 desembre 2019].
* ↑ Caballero, Fátima. «Carmena ficha a la doctora en física Maysoun Douas y Errejón, al investigador del CNIO Héctor Tejero» (en castellà). eldiario.es. [Consulta: 11 desembre 2019].
# Medaller dels Jocs Olímpics d'estiu de 1920

El medaller dels Jocs Olímpics d'Anvers de 1920 presenta totes les medalles lliurades als esportistes guanyadors de les proves disputades en aquest esdeveniment, realitzat entre el 20 d'abril i el 14 de setembre de 1920 a la ciutat d'Anvers (Bèlgica).
Les medalles apareixen agrupades pels Comitès Olímpics Nacionals participants i s'ordenen de forma decreixent contant les medalles d'or obtingudes; en cas d'haver empat, s'ordena d'igual forma contant les medalles de plata i, en cas de mantenir-se la igualtat, es conten les medalles de bronze. Si dos equips tenen la mateixa quantitat de medalles d'or, plata i bronze, es llisten en la mateixa posició i s'ordenen alfabèticament.

## Medaller

| Jocs Olímpics d'estiu de 1920 | Jocs Olímpics d'estiu de 1920 | Jocs Olímpics d'estiu de 1920 | Jocs Olímpics d'estiu de 1920 | Jocs Olímpics d'estiu de 1920 | |
| Posició | País | | | | Total |
| 1 | Estats Units | 41 | 27 | 27 | 95 |
| 2 | Suècia | 19 | 20 | 25 | 64 |
| 3 | Regne Unit | 15 | 15 | 13 | 43 |
| 4 | Finlàndia | 15 | 10 | 9 | 34 |
| 5 | Bèlgica | 14 | 11 | 11 | 36 |
| 6 | Noruega | 13 | 9 | 9 | 31 |
| 7 | Itàlia | 13 | 5 | 5 | 23 |
| 8 | França | 9 | 19 | 13 | 41 |
| 9 | Països Baixos | 4 | 2 | 5 | 11 |
| 10 | Dinamarca | 3 | 9 | 1 | 13 |
| 11 | Sud-àfrica | 3 | 4 | 3 | 10 |
| 12 | Canadà | 3 | 3 | 3 | 9 |
| 13 | Suïssa | 2 | 2 | 7 | 11 |
| 14 | Estònia | 1 | 2 | 0 | 3 |
| 15 | Brasil | 1 | 1 | 1 | 3 |
| 16 | Austràlia | 0 | 2 | 1 | 3 |
| 17 | Japó | 0 | 2 | 0 | 2 |
| 17 | Espanya | 0 | 2 | 0 | 2 |
| 19 | Grècia | 0 | 1 | 0 | 1 |
| 19 | Luxemburg | 0 | 1 | 0 | 1 |
| 21 | Txecoslovàquia | 0 | 0 | 2 | 2 |
| 22 | Nova Zelanda | 0 | 0 | 1 | 1 |
| Total | Total | 156 | 147 | 136 | 439 |

## Notes

* ↑ Inclou dues medalles de plata i una de bronze que la base de dades del COI no recull, medalles aconseguides en Hípica i que sí són recollides per l'Informe Oficial dels Jocs
# Martín Carrera Sabat

Martín Carrera Sabat (n. a Puebla el 20 de desembre de 1806; m. a la ciutat de Mèxic el 22 d'abril de 1871) fou un polític i militar de Mèxic, i president interí de Mèxic per vint-i-nou dies el 1855.
Des de molt petit s'incorporà a l'Exèrcit Reialista espanyol contra els insurgents independentistes. S'adherí al Pla d'Iguala, amb el qual els reialistes i els insurgents s'unien per proclamar la independència de Mèxic. Ocupà diversos càrrecs militars durant les primeres dècades de la nova nació. Publicà el 1831 un manual militar: Uso y prácticas de maniobra de artillería ligera de montaña. Fou general de divisió el 1853. Políticament, era conservador. Fou membre de la Junta Nacional Legislativa de 1843 i senador el 1844 i 1845. Combaté contra en la Guerra Estats Units - Mèxic el 1847. Fou governador del Districte Federal Mexicà de 1853 a 1855, any en què triomfà la Revolució d'Ayutla que deposà el dictador Antonio López de Santa Anna de la seva última gestió presidencial. Rómulo Díaz de la Vega, comandant militar de la plaça de la ciutat de Mèxic, reuní una junta perquè el designara president, però aquesta designà Carrera Sabat. Durant el seu breu mandat, provà de ser conciliador i prudent com a conservador.
Carrera Sabat no tenia cap ambició política. En ser designat president, volgué renunciar al càrrec, però la junta apel·là al seu patriotisme i acceptà. Provà de conciliar els interessos dels conservadors que encara no es refeien de la fugida de Santa Anna i els liberals, que esperaven fora de la capital; però ambdues faccions s'oposaren al diàleg, el desconegueren, per la qual cosa Carrera Sabat renuncià. Morí a la ciutat de Mèxic el 22 d'abril de 1871.